**Dubăsari** (ven. Дубоссары, *Dubossary*, ukr. Дубоссари, *Dubossary*) on Moldovan itäosissa, autonomisessa, separatistisessa Transnistriassa sijaitseva kaupunki ja Dubăsarin piirin keskus. Kaupunki sijaitsee maanteitse 62 kilometriä aluekeskus Tiraspolista luoteeseen Dnestrin itärannalla. Molodovan pääkaupunki Chișinău on noin 50 kilometriä Dubăsarista lounaaseen. Moldovan puoleinen rajakaupunki Dnestrin länsipuolella on Criuleni.

Vuoden 2014 alussa kaupungin väkiluvuksi arvioitiin 25 060, kun koko Dubăsarin piirissä asui yhteensä 34 994 henkeä. Vuosikymmen aikaisemmin (2004) kaupungissa oli 23 650 ja piirissä 37 449 asukasta.

Dubăsarin piirin kartta. Huomaa seudun jakautuminen Moldovan (kellertän vihreä) ja separatistisen Transnistrian alueisiin.
Kaupungin nimi Dubăsari tarkoittaa soutajaa. Paikkakunta on yksi Dnestrin varren kohdista, joihin aikoinaan rakennettiin linnoitus (kuten Benderiin etelämpänä ja Sorocaan pohjoisempana). Seutu on ollut pitkään asuttua, sillä ympäristöstä on löydetty kivikautista esineistöä, vaikka Neuvostoliiton ajan raskas teollisuus turmelikin osan muinaisista asuinpaikoista. Itse Dubăsarin kylä on 1500-luvulta. Kaupungin eteläpuolella on silta Dnestrin yli ja rajanylityspaikka Transnistriasta varsinaisen Moldovan puolelle. Viitisen kilometriä sillasta luoteeseen - kaupungin länsipuolella - on Dubăsarin vesivoimala (Dubossaeskaja GES), jossa on mahdollista vierailla.

Rajanylityspaikkana kaupungissa käytiin vuoden 1992 sodan tärkeimpiä taisteluita. Luodinreikiä saattaa yhä nähdä rakennusten seinissä (tieto vuodelta 2010). Palvelut ovat keskittyneet erityisesti prospekt Leninan varrelle. Sieltä löytyy muun muassa ravintola, muutama kahvila ja sairaala.

* Kaupungin vaakuna.Kaupungin vaakuna.
* Leninin patsas.Leninin patsas.
* Näkymä Dnestrin Dubăsarin vesivoimalan padolta.Näkymä Dnestrin Dubăsarin vesivoimalan padolta.
* Dubăsarin vesivoimalaa.Dubăsarin vesivoimalaa.

Lähteet
-------

1. ↑  I. V. Kopylova (redaktor): *Atlas avtomobilnyh dorog. Ukraina, Moldova* 1:1 250 000. Minsk, Valko-Venäjä: RUP Belkartografija, 2013.  (venäjäksi)
2. ↑  Ministerstva ekonomitšeskogo razvitija Pridnestroskoi Moldavskoi Respubliki, kansainväliseltä asemaltaan "epäselvän", separatistisen Transnistrian tilastoviranomanen: Sotsialno-ekonomitšeskoje razvitija PMR za 2013 god (okontšatelnyje dannyje) (zip-pakattu doc-tiedosto) (sivustolta ladattu tiedosto O sotsialno-ekonomitseskom položenii PMR, julkaisun sivulla 87/88 asukaslukuarviot 1.1.2014 Transnistrian alueille)  2014. mepmr.org. Viitattu 16.10.2014. (venäjäksi)
3. ↑  Ethnic composition of Transnistria, in 2004 Census (vuoden 2004 väestönlaskennan väkuluku ja etninen jakauma Transnistriassa) mashke.org. Viitattu 30.1.2015. (venäjäksi) ja (romaniaksi)
4. 1 2  Pitkänen S. ja V.-J. Sutinen: *Moldova*, s. 327-329 Dubăsarin kaupungista. Turku: Savukeidas Kustannus, 2010. ISBN 978-952-5500-76-9. Kirjan kuvaus kustantajan sivulla (viitattu 30.1.2015).  (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Dubăsari** Wikimedia Commonsissa

* Kaupungin kartta venäläissivustolla (Arkistoitu – Internet Archive) (venäjäksi) (dubossary.ru)
* Dubossary (Portaali Transnistriasta - Kaupungit - Dubossary) newspmr.com. Viitattu 30.1.2015. (venäjäksi)